Françoise Fabian

**Françoise Fabianová** (neprechýlene Françoise Fabian; * 10. máj 1933, Alžír) je francúzska herečka a speváčka. Bola manželkou režiséra Jacques Beckera a herca Marcela Bozzuffiho.

## Životopis
Françoise Fabian, vyštudovala na konzervatóriu, kde bola v triede s Belmondom a Mariellom. Začala v divadle v roku 1954 a tam sa jej darilo hrať v *La Puce à l'oreille* (réžia Jacques Charon, Théâtre Marigny, 1968), ako aj neskôr v *Britannicus* (réžia Jean-Pierre André, Festival de Ramatuelle, 1994) alebo *Le Tartuffe* (réžia Luc Bondy, Théâtre de l’Odéon, 2014). Do polovice 60. rokov 20. storočia hrala spočiatku malé úlohy. V roku 1966 ju do centra pozornosti dostal Louis Malle z filmom *Zlodej z Paríža* a najmä Luis Buñuel snímkou *Kráska dňa*. V Buñuelovej dráme si s vervou zahrala jedno z dievčat v bordeli, ktorý prevádzkovala Madame Anaïs. Filmár Eric Rohmer jej dal hlavnú úlohu vo filme *Moja noc u Maud* (1969), kde si delila úlohu s Jeanom-Louisom Trintignantom. Neskôr si vydobyla slávu takmer na desať rokov. Françoise Fabian hrala cnostnú a zmyselnú vdovu vo filme Michela Devillea *Raphaël ou le Débauché* (1971) alebo obchodníčku so starožitnosťami, do ktorej sa Ventura zamiluje, vo dráme Clauda Leloucha *Šťastný nový rok* (1973). Pracovala pod taktovkou rôznorodých režisérov, ako sú Jacques Rivette (*Out one*), Yves Robert (*Buď pozdravený, umelec!*) a Mauro Bolognini (*Vertiges*). Zahrala si hlavnú úlohu v Just Jaeckinovom filme *[[Madame Claude (film z roku 1977)|Madame Claude]]* (1977), politicko-erotickom thrilleri o živote slávnej pasáčky. V 80. rokoch sa na plátne stala menej viditeľnou, objavila sa po boku Fanny Ardant vo filme Andrého Delvauxa *Benvenuta* (1983) alebo s Mathildou May vo snímke Jacquesa Demyho *Tri vstupenky na 26.* (1988), za ktorý získala svoju prvú nomináciu na Césara za najlepšiu herečku vo vedľajšej úlohe. Zúčastnila sa obsadenia v projekte Jeana Yanneho *Deux heures moins le quart avant Jésus-Christ* (1982) a Clauda Leloucha *Partir, Retour* (1984) a zároveň spolupracovala na artových filmoch, ako napríklad *Faubourg Saint-Martin* (1986) od Jeana-Clauda Guigueta. Pracovala aj v talianskej kinematografii a hrala aristokratku vo filme Jerryho Schatzberga *L'Ami retrouvé* (1988). V rokoch 1990 až 2018 účinkovala Françoise Fabian v ďalších približne dvadsiatich dielach, kde hrala prevažne vedľajšie role. Stvárnila Madame de Chartres vo filme Manoela de Oliveiru *List* (1999) a postavy matky a dokonca aj starej mamy vo filmoch Françoisa Ozona *5x2* (2004), Lucasa Belvauxa *Rapt* (2009), Oliviera Ducastela a Jacquesa Martineau *L’Arbre et la Forêt* (2010) a Guillaume Gallienna *Les Garçons et Guillaume, à table!* (2013), kde jej postava Baboua vyniesla druhú nomináciu na Césara. Úspešná kariéra Françoise Fabian sa odohrala aj v televízii (telenovela *Les Dames de la côte*). V roku 2018 nahrala svoj prvý piesňový album. Bola vydatá za režiséra Jacquesa Beckera a potom za herca Marcela Bozzuffiho.

## Filmografia (výber)
* 1956: *Cette sacrée gamine*
* 1956: *Michal Strogov*
* 1956: *Dobrodružstvo Tilla Ulenspiegla*
* 1962: *Citová výchova*
* 1963: *Komisár Maigret zúri*
* 1967: *Zlodej z Paríža*
* 1967: *Kráska dňa*
* 1969: *Možno sa vrátim*
* 1969: *Ma nuit chez Maud*
* 1970: *Un condé*
* 1970: *Die Weibchen*
* 1971: *Êtes-vous fiancée à un marin grec ou à un pilote de ligne ?*
* 1971: *Torino nera*
* 1971: *L'Amour l'après-midi*
* 1973: *Šťastný nový rok*
* 1973: *Projection privée*
* 1973: *Buď pozdravený, umelec!*
* 1973: *Au rendez-vous de la mort joyeuse*
* 1975: *Perché si uccide un magistrato*
* 1975: *Per le antiche scale*
* 1977: *[[Madame Claude (film z roku 1977)|Madame Claude]]*
* 1982: *Deux heures moins le quart avant Jésus-Christ*
* 1983: *L'Ami de Vincent*
* 1985: *Nečekaná zrada*
* 1988: *Tri vstupenky na 26.*
* 1998: *Secret défense*
* 1999: *Pusa*
* 2004: *5x2*
* 2008: *Muž a jeho pes*
* 2008: *LOL*
* 2009: *Unesený*
* 2010: *Strom a les*
* 2010: *Je n'ai rien oublié*
* 2012: *Meno*
* 2013: *Chlapci a Guillaume, k stolu!*
* 2018: *Brillantissime*

## Referencie

## Literatúra
* 

## Iné projekty

## Externé odkazy
* 
* 
* 
* 

Kategória:Francúzske filmové herečky
Kategória:Francúzske televízne herečky
Kategória:Francúzske divadelné herečky
Kategória:Francúzske dabingové herečky
Kategória:Osobnosti z Alžíru